JohanHeinsen/ENO huggingface dataset:
Aarhuus Stifts-Tidende, 1845-09-20
For Politiretten i London stod for nogle Dage siden en Mand, der fra Brighton var reist af Jernbanen til Stationen ved de tre Broer og havde betalt hertil. Men han var falden i Søvn underveis, og saaledes, ganske mod sin Hensigt, kjørt ligge til London, hvor man ovenikjøbet affordrede ham Betaling for hans Plads. Denne vilde han nu paa ingen Maade erlægge. Da imidlertid Jernbaneforvaltningen godtgjorde, at Vognen bliver aabnet paa hver Station, at denne bliver nævnet lydeligt og at alle sovende Reisende blive vækkede, saa udfaldt Dommen i Disfaveur af Soveren, der blev dømt til, at betale sin Plads og desuden en Mulct af 20 Shilling. "Gamor publico fortæller følgende besynderlige Begivenhed, hvori Helten er en Søn af Robert Peel. Denne unge Mand hører til det engelske Gesandtskab i Madrid. Da han for ikke længe siden kjørte forbi Vagten ved Alcantara=Porten, nærmede Soldaterne sig hans Vogn, for at visitere den. Den unge Peel rakte uden videre Omstændigheder et Par Pistoler ud imod dem, hvorpaa de ilede til deres Vaaben, for at gjengjælde denne Artighed paa en tilsvarende Maade. Til Lykke traadte Folkemængden imellem og hindrede Parterne fra, at skyde paa hinanden. Den diplomatiske Chef lod den unge Peel komme og spurgte ham om Sagens Sammenhæng. Med det Phlegma, som charakteriserer alle Englændere, svarede den unge Mand, at han ikke forstod Spansk, og at han blot havde viist Soldaterne sine Pistoler, for at erfare, om han skulde betale Jndførselstold deraf. Chefen lod Undskyldningen gjælde, og den unge Ubesindige slap fri for Straf.
Aarhuus Stifts-Tidende, 1845-09-20
Lord C., der er bekjendt som et meget excentrisk Hoved, kom for nogle Dage siden til en Pariser=Table tier. "Jeg ønskede at have en Tabatiere, sagde han til ham: "hvorpaa mit Slot er afbildet. – Det er meget let, svarede Hiin, Mylord behøver blot at give mig en Tegning af Deres Slot." – "Ja, men jeg vilde gjerne see en Nische udenfor Døren, og udenfor Nischen min Hund." – Kan ogsaa skee. "Ja, men det maatte indrettes saaledes, at Hunden kryber ind, naar man seer efter ham, og kommer frem igjen, naar man ikke seer efter ham mere." Manden saae paa Lorden, for at overbevise sig om, at man ikke havde ham til Bedste. Et flygtigt Blik beroligede ham, og da han rask beregnede den Fordeel, dette Arbeide kunde give ham, sagde han til Englænderen: Hvad De ønsker er ikke saa let; det vil koste mange Penge. – Ligemeget." - "Tusind Daler. - Det bliver derved, tusind Daler." - Om fire Uger skal jeg have den Ære, "Jeg gjør Regning at overrække Dem Daasen. derpaa. – Fire Uger efter kommer Franskmanden til Lord C. Mylord, her er Daasen." Lorden betragter den uvis. Det er ganske rigtigt mit Slot med Taarnene, og her er ogsaa Nischen; men Hunden, min Herre, hvor er den?" – Har Deres Herlighed ikke sagt, De ønsker, at Hunden maa være usynlig, naar man seer efter den "Ja, det har jeg sagt. - Og at den skal komme frem igjen, naar man ikke seer efter den mere?" - Ogsaa sandt." – "Nu, Dehar seet efter den, den er krøben ind i sit Huus; De behager blot at stikke Daasen i Lommen, og Hunden kommer strax frem igjen." Lord C. tænkte lidt efter, og raabte derpaa: "De har Ret!" Han stak derpaa Daasen i Lommen og betalte de 5000 Francs.
Aarhuus Stifts-Tidende, 1845-09-20
For at forebygge, at ikke deres lange Kjoler skulle blive tilsmudsede, have de Pariser-Damer nu fundet paa, at ophæfte dem med Agraffer, saa de ikke slæbe efter dem mere. Paa denne Maade beholde de ogsaa Hænderne frie, saa de, naar det er koldt, kunne lade dem blive i Muffen. Af denne nye Opfindelse, der endogsaa er bleven patenteret, lader sig slutte, at de lange Damekjoler endnu en Tidlang ville vedblive at være i Mode.
Aarhuus Stifts-Tidende, 1845-09-20
J Paris styrtede en ung Mand, ved Navn Maynard, sig nylig ned fra Notredame-Taarnet.
Aarhuus Stifts-Tidende, 1845-09-20
Aarsagen til dette Selvmord skal have været, at Maynard var bleven bidt af en gal Hund og frygtede for selv at faae Vandskræk.
Aarhuus Stifts-Tidende, 1845-09-20
For nogle Dage siden kom et Locomotiv uden Train tilbage til Brüssel. Udenfor Byen gik just en Skipper over Banen. Maskinen kastede ham ned og afskar begge hans Been. Med en mærkværdig Rolighed greb han efter en lille Flaske Spiritus, som han havde i Lommen, drak den ud og lod sig derpaa bringe paa Hospitalet, hvor han strax efter døde.
Aarhuus Stifts-Tidende, 1845-09-20
Paa Grev von Trauns Slot ved Presburg, skulde en Formælingshøitidelighed for ikke længe siden finde Sted. Det var den siebenburgske Grevinde Bauffy der skulde ægte den ungarske Magnat Grev von Platschowitsch. De høie Gjæster, som vare indbudne til Festen, begave sig med Brudeparret til Slotskirken men da nu den romerske Geistlige skulde forrette Vielsen, vægrede han sig derved, idet han sagde, at da Bruden var evangelisk, forbød hans Samvittighed ham, at fuldbyrde denne Handling. Man kan tænke sig Gjæsternes Forbauselse. Greven spurgte, om det var Præstens sidste Ord, og da han bekræftede det, sagde Hiin Nu, saa hør De, intolerante, uchristelige Mand, og saa mit sidste Ord: Jeg, Grev Piatschewitsch, løsriver mig herved høitideligt fra denne hadefulde romerst-katholske Kirke, imorgen den Dag vil jeg lade mig undervise i Protestanternes christelige Tro, bekjende mig til denne, og derpaa lade min Vielse fuldbyrde efter den protestantiske Ritus." Den forfærdede Pater tilbød herpaa Greven den saakaldte passive Assistence, d. v. s. han vilde høre paa den af Brudeparret selv udtalte Forbindelsesformel, uden dog at meddele Velsignelsen; men Greven vendte ham Ryggen. Det stadfæster sig, at Kongen af Preussen ved en Cabinetsordre har forbudt alle Forsamlinger af de protestantiske Venner." J Berlin blev en allerede anmeldt Forsamling forbuden af Politiet, og da Folk kom hen paa Forsamlingsstedet, fandt de, istedetfor de protestantiske Venner, den bekjendte Hanspurst, Viinhandler Drukker, som Politiet havde beordret did for at underholde Folk med sine Caprioler.
Aarhuus Stifts-Tidende, 1845-09-20
Fra Wien havde nys en Mængde Kunstnere og Kunstvenner indfundet sig i det nærliggende Währing for i Kirken her at opføre Beethoven's Messe og saaredes fornye Mindet om den udødelige Mester. Da udløb pludseligt et biskoppeligt Forbud, hvori det hedder, at den tilsigtede Erindringsfest ikke kan finde Sted i Kirken, paa Grund af, at der ikke er nogen Helgen af det Navn Beethoven Paa den Anhaltske Jernbane begav det sig forleden, at en ung, anstændigtklædt Mand, just som Toget kom hidbrusende, kastede sig over Skinnerne, Toget gik over ham, men traf ikke hans Hoved Hans høire Been blev afskaaret ovenfor Knæet og hans venstre Fod qvæstet.
Aarhuus Stifts-Tidende, 1845-09-20
Blandt Studenterne i Giessen er Een, som har opholdt sig der siden 1820 paa Studeringernes Vegne og i indeværende Semester agter at feire sit 25aarige Studenterjubilæum. Han er, blandt alle tydske Studenter, das bemodsteste Haupt. For saa vidt muligt ogsaa i Hæren at fremme Maadeholdssagen, har Kongen af Preussen befalet at de Soldater, der ønske i Cantoneringer, Leire eller Bivouars, istedetfor de foreskrevne Brændeviins Ran zoner in natura, at modtage sammes Værdi i Penge, skulle være berettigede til dette Forlangende.
Aarhuus Stifts-Tidende, 1845-09-20
Kongen af Danmark nævnes blandt alle de kronede Gjæster, der fra Tid til anden have besøgt Hamborg, som den Eneste, der ikke kommer incognito og ikke forsmaaer de hans høie Rang tilkommende Æresbeviisninger.
Aarhuus Stifts-Tidende, 1845-09-20
Under Hs. M. Kongens Ophold i Altona var der saa stærk Rift om trefarvede Stearinlys, hvormed man vilde illuminere, at de stege betydeligt i Prisen.
Aarhuus Stifts-Tidende, 1845-09-20
Skole= og Gadedrengene i Altona begynde nu ogsaa at pynte deres Kasketter med trefarvede Cocarder.
Aarhuus Stifts-Tidende, 1845-09-20
De hidtil uforbudne slesvig-holsteenske Cokarder, udbrede sig meer og meer. Man taler imidlertid om at disse ville blive forbudne, og en Kieler foreslaaer i et Hamborgerblad, at man i saa Fald burde anbringe de tre Farver paa Husene, for at skabe slesvig=Holsteenske Byer i det slesvig-holsteenske Land. Prolog i Anledning af Hs. M. Kongens Fødselsdag, fremsagt paa Aarhuus Theater af Hr. Skuespiller Printzlau den 19de Septbr. 1845. Naar endt er Somkren, og Høstens Tid Velsignelsen bringer Bondens Flid, Hans Frugt af fremfarne Dage, Da træder, og Brødre, til os en FestEn kongelig, Folkets kjæreste Gjæst, Som peger paa Minder tilbage. Den Fest vi velsigne; – thi Din, o Drot, Den er, og hjemme i Hytte og Slot; Thi Folket er kjært for Dit Hjerte. Din Vaar stod prydet med Fieldets Grønt; Din Sommer blomstred paa Sletten skjønt; Der vi Dig at elske lærte. Hvad fjernt Du saae i Din Ungdoms Tid, For Frihed et ædelt Folk i Strid, Du gjemte saa tro i Dit Minde. Hver ædel Stræben, som Livet smukt Forbi Dig førte i higende Flugt, Vi hos Dig i Blomster end finde. Lyt derfor, o Drot, Lyt til vor Røst; Fra Hjertet den kommer, og til Dit Bryst, Den gaae med qvægende Varme. Velsignelsen gaaer ei fra Mund til Mund, Men, Konge, fra Hjertets dybeste Grund; Fra tusind og tusinde Barme. Og naar, og Konge, den store Strid, Er kjæmpet, og Fredens gyldne Tid, Forsoningens Fest har feiret, Da vil saa varmt som i denne Stund, Det Ønske fylde hvert Bryst, hver Mund: Gud sig vor Drot, som har seiret, Tag derfor, Christian altid mild og god Den simple Krands, vi lægge for Din Fod; Den er vor Tak; - det Offer Muser bringe. Du Kunsten elsker høit – er Kunstens Ven; Og derfor Sangen flyver til Dig hen, Og hilser Dig paa Melodiens Vinge. leur
Aarhuus Stifts-Tidende, 1845-09-20
Bekjendtgjørelser. Ved en pludselig Död bortkaldte Alherren igaar til et bedre Liv min uforglemmelige Mand Møller Jacob Nielsen, i en Alder af 65 Aar. 2 Börn modtage ham i Evigheden. 1 33 Aars Ægteskab var han mig en tro og hengiven Mand, flittig i sin Gjerning, ordentlig i al sin Færd, mine 2 Döttre, af et tidligere Ægteskab fandt i ham en god Forsørger i de yngre Aar, thi han var for dem og sine egne Börn, af hvilke 5 Sönner, med mig begræde hans Bortgang, en omhyggelig, altopoffrende Fader, deres Fremtids Vel var hans höieste Onske. Dybe nedbøiet af Sorg trøster jeg mig ved Gjensynets Haab, og den Forviisning, at den salig Afdøde ikke blot var elsket af sine Nærmeste, men ogsaa agtet af mange hæderlige Mænd i alle Stænder, med hvilke han i sit virksomme Liv paa en eller anden Maade kom i Forbindelse. Han hvile i Fred, Norring Mølle, 14de Septbr. 1845. Karen Nielsen, födt Sörensen.
Aarhuus Stifts-Tidende, 1845-09-20
Med dyb og inderlig Smerte maae vi herved bekjendtgjöre for fraværende Slægt og Venner, at det alvise Forsyn den 17de dennes bortkaldte til en bedre Verden vor elskede Moder og Svigermoder, Bolette Sophie Thomsen, födt Møller, Enke efter Proprietair Thomsen til Julianeberg, i hendes 61de Aar, efter tolv til tretten Aars Svagelighed, der i det sidste Aar fængslede hende til Sygeleiet. De, som i lykkeligere Dage kjendte den salig Afdøde, ville mindes hende som en retskaffen, stræbsom og velgjörende Hustru og Moder, der med lige Kjærlighed omfattede saavel sin hende forudgangne som endnu efterlevende Datter og øvrige Familie. Hendes Minde vil stedse være os dyrebart. Julianeberg og Veile, d. 18de September 1845. Den Afdødes Sönner og Svigersønner, Thalia Rebekka Kyhl, Fr. W. Kyhl. födt Thomsen. Martin Anchersen.
Aarhuus Stifts-Tidende, 1845-09-20
Theatret i Aarhuus. Søndagen den 21de September (for første Gang); Den nye Barselstue, originalt Lystspil i 1 Act. Derefter: To nye Tyrolersange. Til Slutning: List og Pflegma, Vaudeville i 1 Act, af Angely Dette er sidste Forestilling. Orlamundt, p. t. Bestyrer af Selskabet.
Aarhuus Stifts-Tidende, 1845-09-20
Formedelst indtrufne Omstændigheden, udsættes min Concert i Aarhus til Onsdagen den 24de September. Chr. Kellermann.
Aarhuus Stifts-Tidende, 1845-09-20
Næstkommende Mandag, den 22de Septbr., om Formiddagen Kl. 9, aabnes den første almindelige Forsamling af danske og fremmede) Landmænd i Randers, og, forsaavidt samme da ikke maatte beslutte det anderledes, bliver der Tirsdagen den 23de, fra Kl. 7 til 11, atter Forsamling, fra 11 til 6 Bazar og Kreatur-Udstilling, og fra 2 til 6 tillige Auction over Kreaturer; Onsdagen den 24de, fra, til 11 Land mænds Forsamling, fra 11 til 6 Bazar og Udstilling af Heste, og fra 2 til 6 tillige Auction over Heste m.m.; Torsdagen den 25de fra 7 til 11 Landmænds Forsamling, fra 11 til 6 Bazar, fra 2 til 5 tillige Auction over Redskaber og Maskiner, og fra 5 til 6 Bortlodning; Fredagen den 26de fra 7 til 12 Land mænds Forsamling. De almindelige Forhandlinger, ligesom og Sectioner, saavel for Agerbrug som Qvægavl, holdes i Selskabet Harmoniens dertil velvilligen overladte Concertsal og Sommerlocale. Til Comitee møder har Hr. Justitsraad, Amtsforvalter, Ridder Wilde havt den Godhed, at tilbyde Locale i sin Gaard. Bazar, Udstilling, Auction og Lodtrækning afholdes derimod i det nye Ridehuus og paa den hosliggende Exerceerplads, som ligeledes dertil af vedk. Auctoritet godhedsfuld ere indrømmede. Tables d'hötes ville i Forsamlingstiden være arrangerede saavel i Klubben Harmonien som i den rydelske Gjæstgivergaard. Saafremt Veirliget maatte tillade det, er der til Mandag Eftermiddag Kl. 2 1/2 paatænkt en Seiltour ned af Gudenaae til Støvringgaard, ligesom der ogsaa Fredag Aften, den 26de, vil blive arrangeret Assemblee og Bal i Harmonien.
Aarhuus Stifts-Tidende, 1845-09-20
Det bekjendtgjøres herved, at den ved Stikbrev af 29de Juli d. A. efterlyste undvegne Fæstningsslave Simon Andreas Christensen eller Simon Bølle atter er indbragt hertil, hvorimod den med ham undvegne Fæstningsslave Johannes Petersen endnu ikke er paagreben.
Aarhuus Stifts-Tidende, 1845-09-20
Commandantskabet for Fæstningen Rendsborg, den 18de September 1845.
Aarhuus Stifts-Tidende, 1845-09-20
Politi=Bekjendtgjørelse. I Anledning af at Brolægningsarbeidet udenfor Vesterport vil blive foretaget paa den Strækning, der hidtil har været afbenyttet til Passagen paa Viborg Veien, og det ei er muligt ved Siden af den nye Vei at udlægge en Jnterimsvei, vil fornævnte Veistrækning fra den 22de til den 26de dennes inclusive aldeles blive spærret; hvilket herved bekjendtgjøres til alle Vedkommendes Efterretning, med Tilføiende: at Passagen fra Hasle henvises til en Markvei, der noget sønden for Hasle Led fører imod Øst over Aarhuus Mark, og enten til Teglværket eller til Chausseen.
Aarhuus Stifts-Tidende, 1845-09-20
Aarhuus Politikammer, d. 18de Septbr. 1845. Fleischer. Paa Grund af at det forestaaende Veiarbeide paa Veien udenfor Munkeport i disse Dage vil blive paabegyndt af Veivæsenet bliver, det herved bekjendtgjort til alle Vedkommendes Efterretning, at Passagen fra Munkeport til Salgebakken bliver spærret fra den 22de dennes indtil videre. Aarhuus Politikammer, den 18de Septbr. 1835. Fleischer.
Aarhuus Stifts-Tidende, 1845-09-20
Torsdagen den 25de førstkommende, om Eftermiddagen Kl. 3 afholdes efter vedkommende Udlægshavers Begjæring offentlig Auction hos Skrædermester Johnsen, boende ved Vesterport heri Byen, hvorved agtes bortsolgt endeel Jndbo, bestaaende af: Sengeklæder, en Dragkiste, en Commode, et Skab, forskjellige Slags Huusgeraad samt endeel til Skræderprofessionen henhørende Bærktøi, Alt efter Conditioner, som nærmere paa Auctionsstedet bekjendtgjøres. Aarhuus, d. 16de September 1845. Fleiser.
Aarhuus Stifts-Tidende, 1845-09-20
Mandagen den 29de de lader Hr. Agent Nyholm ved Auction paa Schaarupgaard bortsælge endeel Meublement af forskjellig Slags, Folkesengeklæder, Linned, Kjøkken= og Bryggerstøi, en Wienervogn, en Postvogn, en Arbeidsvogn, Avlsredskaber, Køer, Heste, Faar m. m. Auctionen begynder om Formiddagen Kl. 9, og forsaavidt den ikke kan tilendebringes i een Dag continueres den den paafølgende Dag ved samme Klokkeslet. Rougso 2, Herredscontoir i Randers, den 10de September 1845. A. L. Reiersen.
Aarhuus Stifts-Tidende, 1845-09-20
Placat. J Følge tagen Bestemmelse under Skiftet efter afdøde Møller Poul Knudsen og dennes ligeledes afdøde Hustrue Anna Maria Schmidt, bliver den Boet tilhørende Eiendom: Drabeks Vandmølle, i Skanderup Sogn, Andst Herred, 1 1/2 Miil vesten for Kolding, af Hartkorn Mølleskyld 9 Tdr. 4 Skpr. 2 Fdkr. og Ager og Eng 10 Tdr. ny Matricul, stillet til Bortsalg ved een eneste offentlig Auction, der afholdes i selve Møllen Løverdagen den 4de October dette Aar, om Formiddagen Kl. 10. Møllen, hvortil altid haves fornødent Vand, indbringer aarlig circa 350 Tdr. Korn i Formalingsafgivt. Bygningerne afgive Bopæl for en Familie udenfor Bondestanden og Jorderne udgjøre et Areal af circa 200 Tdr. Land geometrisk Maal, hvoriblandt 7 Tdr. Land god Skov. Udsæden er aarlig 20 Tdr. Rug, 18 Tdr. Byg og 32 Tdr. Havre, foruden Kartofler, Boghvede og Bælgsæd, og af Enghø avles aarlig 80 Læs. Endvidere bortsælges samme Dag en Boet tilhørende Halvpart i Kirketienden af nogle Eiendomme i Lunderschou. Lysthavende indbydes. Herredscontoiret i Kolding, den 5te September 1845. C. M. Qvistgaard.
Aarhuus Stifts-Tidende, 1845-09-20
Placat. Ifølge tagen Bestemmelse under Skiftet efter Kirke fanger Christen Jacobsen Brønlunds Enke Mette Kirstine Sørensdatter i Alminde, blive de Boet tilhørende faste Eiendomme sammesteds, nemlig: a) et Huus med Hauge af Hartkorn 1 Fdkr. ny Matr., b) et Dr. med Dr. og en lille Tofte af Hartkorn gl. Matricul 1 Fdkr., ny Matricul 1 Fdkr., c) en Tofte af Hartkorn gl. Matricul 1 Fdkr. 2 4/5 Alb., ny Matricul 1 Fdkr. 2 3/4 Alb., og d) en Do. af Hartkorn gl. Matricul 1 Skp. 2 Fdkr. 2 1/2 Alb., ny Matricul 1 Skp. 3 Fdkr. 2 3/4 Alb. stillede separat til Bortsalg ved een offentlig Auction der afholdes paa selve Eiendommen i Alminde By og Sogn, Veile Amt, Mandagen den 6te October dette Aar, om Formiddagen Kl. 10. Lysthavende indbydes. Herredscontoiret i Kolding, d. 6te September 1845. C. w. Qvistgaard.
Aarhuus Stifts-Tidende, 1845-09-20
Extract, Creditorerne i Enken efter Kjøbmand Andreas Nyegaards Opbudsbo i Christiansfeld indkaldes herved til paa lovlig Maade at melde sig i Actuariatet for Thyrstrup Herred i Haderslev, forinden 12 Uger, ved Straf af Udelukkelse. Haderslev udi Thyrstrup Herredsfogderi, d. 6 Sept. 1845. Thomsen.
Aarhuus Stifts-Tidende, 1845-09-20
Ved Proclamaer af Dags Dato, der snarest muligt blive læste inden vedkommende Under- og Overret, ere Alle og Enhver, som maatte formene at have noget at fordre i Dødsboerne efter: Gaardmand Jens Christensen Grann af Gjessing og efterlevende Enke, Ane Sørensdatter af Lystrup By, i Vivild Sogn, Enke efter Søren Pedersen Krainsen af Holbek, indkaldte med 12 Ugers Varsel til for mig, som Skifteforvalter, at anmelde og bevise deres Fordringer. Hvilket herved endvidere bekjendtgjøres, med Tilføiende. at Skiftesamlinger i disse Boer afholdes her paa Contoiret Mandagen den 24de Novbr. og 29de Decbr. førstkommende, hver Dags Formiddag, i det førstnævnte Bo Kl. 9 og i det sidstnævnte Kl. 11. Rougs a. Herredscontoir i Randers, den 2den September 1845. A. L. Reiersen.
Aarhuus Stifts-Tidende, 1845-09-20
Alle og Enhver, som maatte formene at have Noget at fordre i Dødsboerne efter: Ane Rasmusdatter og tidligere afdøde Mand, Huusmand Søren Christensen af Drastrup; Huusmand Christen Madsens Enke, Maren Jensdatter af Hørning; Aftægtsmand Christen Andersen Møllers Enke, Ane Kirstine Jensdatter af Gundestrup, og Tjenestekarl Anders Andersen paa Thustrup; indkaldes herved med 12 Ugers Varsel til for mig, som Skifteforvalter, at anmelde og bevise deres Fordringer. Ligeledes indkaldes de Afdødes Arvinger til at legitimere deres Arveret og varetage deres Tarv under Boernes Behandling.
Aarhuus Stifts-Tidende, 1845-09-20
Skiftesamlinger i disse Boer afholdes her paa Contoiret Tirsdagen den 25de Novbr. og 30te Decbr. først kommende, i de 2de førstnævnte Boer hver Dags Formiddag Kl. 9 og 11, og i de 2de sidstnævnte hver Dags Eftermiddag Kl. 2 og 4, i den Orden de her ere anførte. Rougs 2. Herredscontoir i Randers, den 2den September 1845. A. L. Reiersen.
Aarhuus Stifts-Tidende, 1845-09-20
Beboelsesleilighed. En smuk Beboelsesleilighed paa Middelgade, bestaaende af 4 Værelser, udmærket Kjøkken og øvrige Beqvemmeligheder, anvises tilleie til førstkommende Flyttetid. A. Hansen, Commissionair.
Aarhuus Stifts-Tidende, 1845-09-20
J Bogladen i Grenaae faaes: Fine og ordinaire Spillekort, samt rødt, sort, guult og grønt Lak, af Holmblads Fabricata i Kjøbenhavn. Brugte Kort modtages til Ombytning. F. C. Lund.
Aarhuus Stifts-Tidende, 1845-09-20
Been kjøbes af C. P. Bjørn.
Aarhuus Stifts-Tidende, 1845-09-20
Huder & Skind kjøbes af C. P. Bjørn.
Aarhuus Stifts-Tidende, 1845-09-20
Hørfrø kjøbes af H. P. Bjørn. Establissement i Grenaae.
Aarhuus Stifts-Tidende, 1845-09-20
Den af os i Dag aabnede Handel med Colonialvarer, Vine, Klæde, Trælast m. m. m., anbefale vi herved til de ærede Jnden- & Udenbyesboende, som ville tildeele os deres Søgning, idet vi love ved en redelig Handlemaade at bestræbe os for at vinde vore Kunders Tilfredshed. Af Landmandens Producter gjøre vi stedse Indkjøb til de høieste gangbare Priser. Grenaae, den 17de Septbr. 1845. Rocke Lange. Jernstøbegods. saasom: Vindovne i flere nye Facons, Bilæggerovne, Muldplader til Plouge, Comfurindretninger, Tagvinduer, Gryder, Comfurgryder, Grubekjedler, Pressejern, Spytte bakker m.m.m., fra 5 Smiths bekiendte Fabrik i Aalborg, sælges til Fabrikpriser hos R. L. Rock & Lange i Grenaae. Kartofler betales med høieste Priser af N. L. Kock & Lange i Grenaae.
Aarhuus Stifts-Tidende, 1845-09-20
Fiint poleret Jagtkrud, Hagel i alle Numere og Percussions-Hætter, sælges billigt af J. A. Prior Kjöbenhavnsk Brændeviin, hvid St. Croix Rom, Kirsebær-Ratasia og alle Sorter, Liqueurer, faaes hos J. A. Prior Oste, saasom: Hollandske, Schweitzer-, Appetit- og gode Meieri-Oste, faaes billige hos J. A. Prior
Aarhuus Stifts-Tidende, 1845-09-20
Dampskibet Frederik den Sjette, Capitain P. M. Hess, afgaaer ugentlig: Onsdag Eftermiddag Kl. 4 1/2 fra Kjöbenhavn, Torsdag Eftermiddag Kl. 4 fra Aarhus, og medtager Passagerer, Kreaturer og Stykgods. Indskrivningen skeer og nærmere Underretning erholdes i Aarhus hos C. M. Schmidt.
Aarhuus Stifts-Tidende, 1845-09-20
Den, som i Fredags Aftes i Theatret fik en feil Paraply, ville behage at aflevere samme paa Adressecontoiret, imod at erholde sin egen tilbage.
Aarhuus Stifts-Tidende, 1845-09-20
Den 9de dennes er et Sted i Byen forglemt en bruun figureret Stang=Parasol, som bedes indleveret paa Adressecontoiret imod en Douceur.
Aarhuus Stifts-Tidende, 1845-09-20
J Bogladen i Grenaae faaes: Høsts allernyeste og fuldstændigste Brevbog, i Lommeformat, 160 Exempler, foruden tydelige og klare Anviisninger til Breve af ethvert Slags Skrivematerialierne, Skriften, Jndholdet, Udfærdigelsen, Titulatur, Tilmeldelses= eller Beretnings-, Lykønsknings-, Troste, Jnvitations-, Anmodningse, Frier, Anbefalings-Raadførsels=, Forespørgsels, Bestillings-Commissions, Forærings=Takke, Erindrings-, Bebreidelses=, Klage-, Undskyldnings-, Forsonings=, Conversations-Breve, Svarskrivelser, Billetter), heftet 64, indb. 80 s. - Host: Forsynets Veie, i mange sandfærdige Exempler, ny Samling, complet i 3 Dele af 64 s. (1ste og 2den Deel ere udkomne. - Høst: Forsynets Veie, i mange sandfærdige Exempler, 1ste Samling, 24 Ark, 8vo, heftet 2 H.F. C. Lund.
Aarhuus Stifts-Tidende, 1845-09-20
J Bogladen i Grenaae staaer til Salg: 8te Aargange af Riises Archiv for Historie og Geographi 1835-1843, indbunden, samt 2 a 300 brugte men velconserverede Moerskabsbøger, passende for Sognebibliotheker. Prisen er billig. F. C. Lund.
Aarhuus Stifts-Tidende, 1845-09-20
Formedelst det haarde Veir idag har det været umuligt for Dampskibet "Iris" at naae hertil i sædvanlig Tid. Det var endnu ikke at øine ved Avisens Slutning, Kl. 7.
Aarhuus Stifts-Tidende, 1845-09-22
komsten omas, Sam No 172. quddannes 2. 500 Bie. conomon, da Sonu og Mandagen 2de Septbr. den 2. Kongelig privilegeret. Aarhuus ifts-Tidende.
Aarhuus Stifts-Tidende, 1845-09-22
Redigeres og udgives 4 Gange ugentlig af Overkrigscommissair A. F. Elmanisk,